text: Sådan genkender du ulvens fodspor
  17 februar 2017 kl. 11.00
  Hunden, ræven og ulvens fodspor kan være svære at skelne fra hinanden. Her får du et par fif til, hvordan du tjekker, om der har været en ulv forbi.
  Når man skal tjekke, om det er en ulv, der har efterladt spor, er der tre ting, man skal kigge efter for at være nogenlunde sikker.
  FORPOTE: Først og fremmest skal man kigge på sporets størrelse. Ulvens forpoter er mellem 8-12 cm. lange eksklusive kløer, og mellem 6,5-10,5 cm bredde. En stor hund har cirka 10 cm lange poter, mens en ræv efterlader spor fra 6-7 cm lange poter.
  SKIDTLÆNGDE: Man kan måle længden mellem sporene. Ulve sætter det, man kalder dobbeltfodspor - det vil sige bagpoterne lander i forpoternes spor, når ulven traver. Længden mellem to dobbeltfodspor skal være 110 -150 cm. 
  ULVETRAV: I modsætning til hunde traver ulve gerne over store afstande. Derfor skal disse dobbeltfodspor kunne følges over mindst 300 meter for at det indikere, at der er tale om en ulv. Hvis sporene fortsætter flere kilometer bliver det betragtet som et sikkert bevis for, at det er en ulv. 
  Det er nemmest at finde gode aftryk i sandede områder eller nyfalden sne.
  Sådan dokumenterer du dine ulvespor
  Foto af tommestok to cm fra et enkelt fodaftrykFoto der dokumenterer skridtlængden og sporets bane med den udfoldede tommestok ved siden af sporerne. Foto der viser sporet i landskabetFoto der viser aftryk fra alle fire poter. Kilde: Naturstyrelsen
  
  